钦定古今图书集成/理学汇编/学行典/第207卷 > 陆大锐
## 钦定古今图书集成/理学汇编/学行典/第207卷 > 陆大锐

按《嘉兴府志》：“陆大锐，字恒甫，中丞万垓长子。性孝友。
中丞先任滇南，锐以道远请侍不获，屡上书劝归。中
丞授积俸百馀金，令置田为娱老计。越六载还，囊无
长物，锐仍以原金进。父产薄，听仲与季分之。中丞哭
母，张太恭人以死，锐每痛父死于母，而身不死于父，
长号累日不止。弟鸿胪大锳，甫十三，随父之任，舟覆”
洞庭。牵衣救父，入重渊皆出。